Vita:Paál László (festő)

message: A következő percekben egy bővített, átdolgozott változatot fogok feltölteni. A bővítéssel, gondolom, nem lehet senkinek baja. 
1) Ami az átdolgozást illeti, életrajzi szócikkek esetén az "Élete-életműve" vs. "Életművének hatása" kettős tagolást falsnak érzem, s a lexikográfiában bevett hagyományokat követve egy "Élete" és egy "Életműve" szakaszba osztottam szét a tudnivalókat. Az első a száraz életrajzi adatokat tartalmazza, a második a festő munkásságát, munkásságának művészettörténeti aspektusait és hatását.
2) Emellett javítottam a képcímeket, a Csanády által a Commonsba feltöltött Paál-képek címei, ennek megfelelően a szócikkben olvasható képcímek nem jók (vesd össze például ezzel). Azaz, amely képek korábban így szerepeltek:
*Kép:Paál A berzovai út.jpg| A berzovai út (1871)
*Kép:Paál László Fontainebleau.jpg| A fontanebleau-i erdő (1876)
*Kép:Paál Erdő széle.jpg| Erdő széle (1876)
*Kép:Deák Paál László temetése.jpg| Deák Pál László temetése (1877)
Azokat így javítottam (és el is osztottam a szövegben a képeket):
*Kép:Paál A berzovai út.jpg|Berzovai utca (1871)
*Kép:Paál László Fontainebleau.jpg|Út a fontainebleau-i erdőben (1876)
*Kép:Paál Erdő széle.jpg|Nyárfák (1876)
*Kép:Deák Paál László temetése.jpg|Deák-Ébner Lajos: Paál László temetése (1879)
Ez utóbbi (Deák Pál László temetése), úgy érzem, különösen kínos tévesztés volt.
3) A korábbi változat egy mondatát kivettem, valószínűleg nem tudom helyesen értelmezni a mondatot, mert nem értem, mi ennek az adatbitnek a jelentősége, miért kell szerepelni egy Paál László-életrajzban:
replies: text: :1984-ben néhány színvonalas másolatot készítettek Út a fonteainebleau-i erdőben című képéről a budapesti Kossuth nyomdában.
Nagyjából ennyi. 80.99.57.249 (vita) 2007. december 29., 22:52 (CET)

text: Gratula, kár, hogy nincs beceneved:-) Még nem volt e szócikk befejezve, csinálgattuk többen, legutóbb én. Jól megcsináltad, DE a vitalapon szereplő megjegyzésedhez annyit: egy lexikoncikk nem egy életrajz pusztán, Te sem nem így dolgozál:-) Bizony lehet annak jelentősége, ha valamilyen kiadásban, pláne minőségigényes kiadásban fellelhető egy-egy jó másolat. Utalnom kell itt a képek szükséges restaurálási munkálataira, gondolj csak Munkácsy műveire, 10, de lekésőbb 20 év alatt lefekedtedtek. Lopás, tűz, s egyéb okok miatt is jó tudni a minőségigényes másolatokról, nagy segítség lehet a szakembereknek.– Mártiforrás 2008. január 16., 18:34 (CET)
Teljességgel elfogadom, csak ez a jelentőség, pontosabban a színvonalas másolat jelentőségének mibenléte nem derült ki világosan a számomra. Ezt is vetettem fel problémaként, hogy laikusként nem volt világos, miért kell szerepeltetni ezt a mondatot. Ha visszateszed, egy kis rövidke félmondatnyi, a fentihez hasonló háttérmagyarázat nem árt (és e nélkül a fontainebleau). Az ezt megelőző felvetéseddel („te sem nem így dolgoztál”) szintén egyetértek, csak a felosztással volt bajom. Szerintem az életrajzi adatoktól elkülönítve az életműve és hatása sokkal inkább egy fejezetbe tartozandó, mint a korábbi tagolás: külön életmáve fejezet, és külön életműve hatása fejezet. 80.99.57.249 (vita) 2008. január 19., 14:13 (CET)
OKÉ! Totál egyetértünk, miért nem írtam oda, hogy minőséigényes. Másik téma: életrajz, életmű és az életmű hatása, bizony ezek nagyon különböző témák, s helyes ezeket külön tárgyalni, ahogyan Te is tetted. A festők sokszor leporosodnak, aztán feltámadnak éppen úgy mint az írók művei, Mikszáth parlamenti tudósításairól, Móricz Rokonok c. regényéről törölheted le a port. S nagyon örülnék, ha Munkácsy Krisztus-trilógiájához minél többen elzarándokolnának a Déri Múzeumba. Mennyire érződik Paál László tájképein, hogy ezek már nem zárt műteremben készültek:-)– Mártiforrás 2008. január 19., 22:56 (CET)

text: Igen, nagyon jó így, életrajz, életműve és hatása együtt, "pipec", ahogy helyreraktad ezt a szócikket:-))) Nagyon megérdemli Paál László:-)– Mártiforrás 2008. január 22., 23:07 (CET)
Enyém az öröm. 150.127.225.246 (vita) 2008. január 30., 17:37 (CET)
thread_title:  Szócikk átdolgozása 

message: Biztos illene tudni, így csak pironkodva kérdezem meg: mit jelent a forrásoknál az 1983-as évszám mellett a 2-es felső indexként? – Hkoala  2008. január 23., 22:48 (CET)
replies: text: Én is csak most tudom, hogy 2. átdolg. kiadást jelent, s ezt jelölte valaki felső indexként a megjelenési évnél, így ezt nem szoktuk jelölni a magyar bibl. leírásban, kijavítottam.– Mártiforrás 2008. január 25., 13:18 (CET)
Én szoktam, én szoktam, egész néprajzi bibliográfiák jelentek meg ezzel a jelöléssel, itt is én szoktam. :) 150.127.225.246 (vita) 2008. január 30., 17:38 (CET)

text: Már megint igazad van, kis hazánkban ahány ház, annyi bibliográfiai leírás, talán így van jól:-)– Mártiforrás 2008. január 30., 23:57 (CET)
thread_title:  Felső index 

message: Itt: → Wikipédia:Javaslatok kiemelt szócikkekre/Paál László.  Szajci reci 2008. február 19., 12:00 (CET)
thread_title: A kiemeltszavazás eredménye